

**PÁLYÁZATI KIÍRÁS**

**HALLGATÓK TANULMÁNYI CÉLÚ MOBILITÁSA[[1]](#footnote-1)[[2]](#footnote-2)**

Az Erasmus+ program az Európai Bizottság legsikeresebb oktatást, képzést, ifjúságügyet támogató programja. A Wesley János Lelkészképző Főiskola elkötelezett az Erasmus+ program mellett és fontos célja, hogy minél több Wesley-s hallgató vehessen részt a programban.

Ezért a Főiskola intézményi szintű pályázatot ír ki a 2024/2025-es tanévben Erasmus+ hallgatói tanulmányi mobilitási programban való részvételre.

**A pályázat célja:**

Célja, hogy lehetővé tegye oktatási, nyelvi és kulturális tapasztalatok megszerzését egy másik programországbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.

**A mobilitás csak akkor valósulhat meg, ha a külföldi tanulmányokat a küldő intézmény (Wesley) elfogadja, és azt a hallgató itthoni előmenetelébe – a Wesley-s kreditszámokon és átszámított érdemjeggyel, vagy a diplomamellékletben feltüntetve – beszámítja.**

**A pályázatban résztvevő országok**

Az ún. **programországok:** egyfelől az Európai Unió tagállamai (Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország),

másfelől - nem EU tagállamként - programországnak számít az alábbi hat állam: Észak-macedón Köztársaság, Izland, Liechtenstein, Norvégia, Törökország és Szerbia

Az ún. **partnerországok** (más néven a programhoz nem társult harmadik országok): A 2021-es pályázati évtől kezdődően partnerországokban megvalósuló tanulmányi célú hallgatói mobilitás is támogatható[[3]](#footnote-3), a felsőoktatási intézmény által meghatározott módon. Erről [itt tájékozódhat](https://erasmus-plus.ec.europa.eu/programme-guide/part-a/eligible-countries) bővebben.

**Az Erasmus+ program keretében a nyertes hallgatók**

* a fogadó intézményben nem fizetnek tandíjat;
* Erasmus+ ösztöndíjban részesülnek a külföldön töltött időszakra
* a küldő és a fogadóintézménnyel egy tanulmányi megállapodásban egyeztetett módon abszolválják a fogadó intézmény bizonyos kurzusait
* a tanulmányi mobilitást egy beszámoló elkészítésével fejezik be

**Az a hallgató pályázhat,**

* aki a pályázat benyújtásának idején hallgatói jogviszonnyal rendelkezik a Wesley-n;
* aki magyar állampolgársággal, regisztrációs igazolással vagy érvényes letelepedési, illetőleg tartózkodási engedéllyel rendelkezik, menekült státusz;
* BA vagy osztatlan képzésben részt vevő hallgató esetében: akinek a pályázás idején van legalább 1 lezárt féléve (a speciális tanszéki szabályok ettől eltérhetnek);
* aki rendelkezik a képzés nyelvének megfelelő szintű tudásával;
* valamint aki megfelel az adott tanszéken meghirdetett pályázati követelményeknek.
* akinek az előző 2 félévének tanulmányi átlaga legalább 3,5 vagy ettől magasabb.[[4]](#footnote-4)

**Hallgatói mobilitás**

**Rövid távú fizikai mobilitás**

* A bármely országba irányuló **rövid távú fizikai mobilitásban részt vevő hallgatók és frissen végzettek** a tevékenység 14. napjáig **79 EUR/nap** alapösszegben, a tevékenység 15–30. napja közötti időszakra és a finanszírozott utazási napokra pedig **56 EUR/nap** alapösszegben részesülnek.
* A **rövid távú fizikai mobilitásban részt vevő kevesebb lehetőséggel rendelkező hallgatók és frissen végzettek** az egyedi támogatás alapösszege mellett 5–14 napos fizikai mobilitási tevékenység esetén **100 EUR**, 15–30 napos fizikai mobilitás esetén pedig **150 EUR** kiegészítő összegre jogosultak.
* A szakmai gyakorlaton részt vevőknek járó kiegészítő összeg rövid távú mobilitásban részt vevő hallgatók és frissen végzettek esetében nem alkalmazandó.

**Hosszú távú fizikai mobilitás**

* **Az uniós tagállamokba, a programhoz társult harmadik országokba és a 13. és a 14. régió programhoz nem társult harmadik országaiba irányuló, tanulmányi és szakmai gyakorlati célú hosszú távú hallgatói mobilitás esetében alkalmazandó alapösszeg, kivéve a legkülső régiókból és a tengerentúli országokból és területekről érkező hallgatókat**

|  |  |
| --- | --- |
| **Fogadó Ország** | **Ukrajnából érkező résztvevő**  **Összeg/nap (EUR**) |
| Ausztria, Belgium, Dánia, Finnország, Franciaország, Németország, Izland, Írország, Olaszország, Liechtenstein, Luxemburg, Hollandia, Norvégia, Svédország | 190 EUR |
| Ciprus, Cseh Köztársaság, Észtország, Görögország, Lettország, Málta, Portugália, Szlovákia , Szlovénia, Spanyolország | 170 EUR |
| Bulgária, Észak-Macedónia, Horvátország, Lengyelország, Litvánia, Magyarország, Románia, Szerbia, Törökország | 148 EUR |

**Az elnyerhető ösztöndíj összege:**

|  |  |  |
| --- | --- | --- |
| **Fogadó ország** | **Tanulmányi mobilitás (Havi összeg) (EURO)** | **Szakmai gyakorlat (havi összeg) EURO)** |
| |  | | --- | | Ausztria, Belgium, Dánia, Finnország, Franciaország, Németország, Izland, Írország, Olaszország, Liechtenstein, Luxemburg, Hollandia, Norvégia, Svédország. A 13. és a 14. régió programhoz nem társult harmadik országai | | 600 € | 750 € |
| Ciprus, Cseh Köztársaság, Észtország, Görögország, Lettország, Málta, Portugália, Szlovákia, Szlovénia, Spanyolország | 600 € | 750 € |
| Bulgária, Észak-Macedónia, Horvátország, Lengyelország, Litvánia, Magyarország, Románia, Szerbia, Törökország | 540 € | 690 **€** |
| Az 1–12. régió programhoz nem társult harmadik országai (ICM jellegű mobilitás) | 700 € | 700 € |
| Rövid távú hallgatói mobilitás (BIP, doktori mobilitás) | 70 €/nap  (a 15. naptól 50 €) | 70 €/nap  (a 15. naptól 50 €) |
| Erasmus+ esélyegyenlőségi támogatás rövid távú mobilitás esetén  (külön igénylés alapján) | egyszeri 100 €  (1-14 napos időtartamú mobilitásra)  egyszeri 150 €  (15-30 napos időtartamú  mobilitásra) | egyszeri 100 €  (1-14 napos időtartamú mobilitásra)  egyszeri 150 €  (15-30 napos időtartamú  mobilitásra) |
| Erasmus+ esélyegyenlőségi támogatás normál hallg. tanulmányi mob. esetén  (külön igénylés alapján) | 250 €/hó | 250 €/hó |

**A hallgatói mobilitás időtartama[[5]](#footnote-5):**

* Felsőoktatási hallgatók tanulmányi célú mobilitása (hossza 2-12 hónap);
* Tanulmányi célú és szakmai gyakorlati mobilitás kombinációja (hossza 2-12 hónap).
* Azok a hallgatók (rövid ciklus/alapképzés/mesterképzés), akik nem tudnak hosszú távú (azaz 2-12 hónapos) fizikai tanulmányi vagy szakmai gyakorlati célú mobilitásban részt venni például a tanulmányi területük miatt, vagy azért, mert kevesebb lehetőségük nyílik a részvételre (különösen, ha esélyegyenlőségi kiegészítő támogatásra is jogosultak valamelyik jogcímen), rövid távú (5-30 napos) fizikai mobilitási tevékenységet is megvalósíthatnak, ha kötelező virtuális elemmel kombinálják azt, azaz, ha ún. vegyes mobilitást valósítanak meg.

**A pályázat benyújtásának határideje és módja:**

A tanulmányi célú hallgatói mobilitás jelentkezési **határideje:** **2024.november 15. éjfél**

A határidő után beérkezett pályázatokat nem áll módunkban elfogadni.

A Főiskola Erasmus+ koordinátora által kezelt e-mail címre érkezzenek a jelentkezési lapok és a mellékletek: [erasmusmobility@wjlf.hu](mailto:erasmusmobility@wjlf.hu)

**Benyújtandó dokumentumok**:

1. Europass önéletrajz (magyarul vagy angolul)
2. motivációs levél, amelyben kérjük, mindenképpen térjen ki az alábbi pontokra (magyarul vagy angolul):
   * Mi a program szakmai jelentősége a pályázó számára?
   * Miért érdemes a választott országban és intézményben teljesíteni az adott tanulmányi programot, illetve az a program a hazai megfelelőjéhez képest milyen előnyökkel jár?
   * Milyen szakmai és karrierbeli következményekkel és hatásokkal jár a pályázó számára a program teljesítése?
   * Szerepeljen motivációs levelében, ha végez közösségi tevékenységet a Wesley Főiskola keretein belül (pl. HÖK tevékenység)
3. tanulmányi terv/munkaterv (magyarul és a külföldi tanulmányok/gyakorlat nyelvén):

* Külön dokumentumban mutassa be, milyen tanulmányokat / milyen kurzusokat kíván folytatni (korábban tájékozódva a fogadó egyetem honlapján a kurzuskínálatról)

1. korábbi félévek átlagai a Tanulmányi Hivatal által kiállított dokumentumban
2. ha nem magyar állampolgár, akkor az érvényes letelepedési vagy tartózkodási engedély, vagy a menekült státuszt igazoló okmány másolata

**A benyújtott pályázatok elbírálása:**

A benyújtott pályázatokat az Erasmus Bizottság bírálja el.

A Erasmus Bizottság a döntés előtt meghallgatja a jelentkezőket, teszteli a nyelvtudást, pontoz és rangsorol. A meghallgatás időpontja és online vagy személyes jellege egyeztetést követően kerül meghatározás, amiről a hallgató emailben kap értesítést.

**Pályázható felsőoktatási intézmények**

Olyan felsőoktatási intézménybe lehet pályázni, amellyel a Wesley-nek élő együttműködési szerződése van. Ezek jelenleg a következők:

|  |  |
| --- | --- |
| **Intézmény neve** | **Szak(ok)** |
| Temesvári I. Mihály Élettudományi Egyetem (University of Life Sciences King Michael I.from Timisoara) | Környezettan |
| Umea Egyetem, Svédország | Teológia |
| II. Rákóczi Ferenc Kárpátaljai Magyar Főiskola, Ukrajna | Környezettan, Neveléstudomány, Szociális Munka |
| I. Jaume Egyetem, Castellón, Spanyolország | Környezettan |
| Fachhochschule Dresden, Drezda, Németotszág | Szociális Munka, Neveléstudomány |
| Babes-Bolyai Tudományegyetem, Pszichológiai és Pedagógiai Kar Kolozsvár, Románia | Pedagógia, Környezettan, Neveléstudomány, Teológia |
| Berlini Evangélikus Főiskola | Szociális Munka, Teológia |
| Malaga-i Egyetem, Spanyolország | Pedagógia |
| Leuveni Katolikus Egyetem, Belgium | Teológia |
| Észt Balti Metodista Teológiai Szeminárium | Teológia |
| Kolozsvári Sapientia Egyetem, Románia | Környezettan |
| Krétai Panepistimio Egyetem, Görögország | Környezettan |
| Masaryk Egyetem, Cseh Köztársaság | Szociális Munka |
| Madridi Complutense Egyetem, Spanyolország | Szociális Munka |
| Coimbrai Politechnikai Intézet Portugália | Környezettan |
| Wroclawi Teológiai Főiskola, Lengyelország | Teológia |
| Berlini Evangélikus Főiskola, Németország | Teológia |
| Linzi Katolikus Egyetem, Németország | Teológia |

sA pályázatok elbírálásának általános szempontjai az alábbiakban találhatók. (A pályázatok elbírálásának általános szempontjai az Erasmus Bizottság által megállapított pontozási rendszer):

* szaknyelvi ismeret,
* tanulmányi eredmény,
* szakmai tájékozottság és aktivitás,
* kiválóság vagy egyéb jelentős szakmai teljesítmény.

A pályázatok elkészítésével kapcsolatos szakmai kérdésekben a tanszéki Erasmus+ koordinátorok és az intézményi Erasmus+ koordinátor állnak rendelkezésükre.

Budapest, 2024. október 5.

Sikeres pályázást kívánunk!

1. E+ programme guide-2024: https://erasmus-plus.ec.europa.eu/sites/default/files/2023-11/2024-Erasmus%2BProgramme-Guide\_HU.pdf [↑](#footnote-ref-1)
2. További tájékozódási lehetőség a Főiskola SZMSZ-ében található, III.F. fejezetben: <https://wesley.hu/letoltes/szervezeti-es-mukodesi-szabalyzat-2020-szeptember-2/> [↑](#footnote-ref-2)
3. A partnerországokba irányuló mobilitásokra szűkített támogatási kvóta érvényes: a program által támogatott összes mobilitás max. kb. 20%-a erejéig támogathatók a partnerországba irányuló mobilitások. [↑](#footnote-ref-3)
4. Elsőéves hallgatók esetében csak az előző féléves tanulmányi átlagot szükséges figyelembe venni. [↑](#footnote-ref-4)
5. Bármilyen hosszú, külföldi tanulmányi időszak vagy szakmai gyakorlat – többek között a doktori mobilitás – megvalósítható **vegyes mobilitás** formájában. A vegyes mobilitás a fizikai mobilitás és egy virtuális elem kombinációja, amely elősegíti a kollaboratív online tanulást és csapatmunkát. A virtuális elem segítségével például a különböző országokból származó és különböző tanulmányi területeken tevékenykedő tanulók kapcsolatot teremthetnek online, és online kurzusokat végezhetnek, vagy közösen és egyszerre dolgozhatnak olyan feladatokon, amelyeket elismernek a tanulmányaik részeként. [↑](#footnote-ref-5)